28/12/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 14 de decembro de 2016 pola que se concede a autorización administrativa previa e de construción dunha instalación de distribución eléctrica no Concello de Cabanas (expediente IN407A 2012/029-1)

Resolución do 14 de decembro de 2016, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no Concello de Cabanas (expediente IN407A 2012/029-1) Expediente: IN407A 2012/029-1 Promotor: Industria Eléctrica Sucesores de Manuel Leira, S. L. Denominación da instalación: retranqueo e soterramento LMT colexio Eladia Mariño. Concello: Cabanas FEITOS 1. O 16 de febreiro de 2012 p promotor solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2. O proxecto someteuse ao trámite de información pública mediante a súa inserción no DOG núm.156 do 17 de agosto de 2012 e no BOP núm.144 do 31 de xullo de 2012.3. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4. Os servizos técnicos da Xefatura Territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 54/1997, do 27 de novembro, do sector eléctrico, de aplicación a este expediente en virtude da disposición transitoria segunda da Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real Decreto 3275/1982, do 12 de novembro, sobre condicións técnicas e garantías de seguridade en centrais eléctricas, subestacións e centros de transformación, de aplicación a este expediente en virtude da disposición transitoria primeira do Real Decreto 337/2014, do 9 de maio, polo que se aproban ol Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23.5. O Real decreto 842/2002, do 2 de agosto, polo que se aproba o regulamento electrotécnico para baixa tensión.6. As características técnicas da instalación son as seguintes: – Modificación do CT A Costa existente (expediente 6.577), de 250 kVA de potencia e relación de transformación 20/0,4-0,23 kV, consistente en: Ampliación da actual caseta de obra civil. Desconexión e desmontaxe da aparamenta convencional existente. Instalación de celas modulares de media tensión con illamento en SF6, en configuración 4L+1P (unha (1) cela de entrada de liña LMT Fenosa, tres (3) celas de saída de liña LMT Vilar do Colo, LMT a CT Torre-Cadaval e LMT a CT Costa e unha (1) cela de protección de transformador). Adecuación xeral ás esixencias regulamentarias de accesibilidade, ventilación e seguridade do CT A Costa modificado. – Actuacións sobre a LMT a 20 kV Fenosa: Instalación dun apoio metálico tipo C-1000/18 dotado de paso aéreo-soterrado con pararraios autoválvulas en substitución de apoio existente. Desconexión e desmontaxe dun treito de LMT de 57 metros de lonxitude en condutor LA-110. Instalación de LMT soterrada baixo tubo Ø 160 mm, a 20 kV, de 41 metros de lonxitude en condutor tipo RHZ1 12/20 kV 3(1 x 240 mm 2 Al), coa orixe no paso aéreo-soterrado proxectado e remate en cela de liña do CT A Costa modificado. – Actuacións sobre a LMT a 20 kV Vilar do Colo (expediente IN407A 2001/396-1): Desmontaxe de catorce (14) apoios existentes proxectándose a instalación dun novo apoio n.º 20 de formigón tipo HVH-4500/15 (fin de liña) dotado de paso aéreo – soterrado con pararraios autoválvulas mantendo no seu actual emprazamento o apoio n.º 21 de formigón tipo HV-1000/15, no circuíto en condutor LA-110 e a instalación dun novo apoio de formigón tipo HVH-1600/15 (fin de liña) dotado de paso aéreo-soterrado con pararraios autoválvulas e elementos de seccionamento (XS) no circuíto en condutor LA-30. Desconexión e desmontaxe dun treito de LMT de 789 metros de lonxitude en condutor LA-110. Desconexión e desmontaxe dun treito de LMT de 166 metros de lonxitude en condutor LA-30. Instalación de LMT soterrada baixo tubo Ø 160 mm, a 20 kV, de 914 metros de lonxitude en condutor tipo RHZ1-2OL 12/20 kV 3(1 x 240 mm 2 Al), coa orixe en cela de liña do CT A Costa modificado e remate no paso aéreo-soterrado proxectado no novo apoio HVH-4500/15. Instalación de LMT soterrada baixo tubo Ø160 mm, a 20 kV, de 253 metros de lonxitude en condutor tipo RHZ1-2OL 12/20 kV 3(1 x 240 mm 2 Al), coa orixe no paso aéreo-soterrado proxectado no novo apoio HVH-4500/15 e remate no paso aéreo – soterrado proxectado no novo apoio HVH-1600/15. O orzamento da instalación segundo proxecto é de 81.777,41 €. 7. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO 1. Conceder a autorización administrativa previa e a autorización administrativa de construción á instalación eléctrica denominada Retranqueo e soterramento de LMT Colexio Eladia Mariño.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar perante esta Xefatura Territorial unha solicitude que se acompañará da seguinte documentación:  As declaracións de conformidade relativas ao material ou equipo, e as certificacións ou homologacións se procede.  Un certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas oportunas, na montaxe da instalación e posta a punto.4. Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 100, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1000, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 14 de decembro de 2016. Isidoro Martínez Arca Xefe territorial da Coruña